
LIETUVOS RESPUBLIKOS ŠVIETIMO, MOKSLO IR SPORTO
MINISTRAS

ĮSAKYMAS
	DĖL VAIKŲ VASAROS STOVYKLŲ IR KITŲ NEFORMALIOJO VAIKŲ ŠVIETIMO VEIKLŲ FINANSAVIMO TVARKOS APRAŠO PATVIRTINIMO IR LĖŠŲ SKYRIMO SAVIVALDYBĖMS



	[bookmark: Data]2020 m.                       d. 
	Nr. V-

	Vilnius




Vadovaudamasis Lietuvos Respublikos švietimo įstatymo 66 straipsnio 1 dalimi, Lietuvos Respublikos biudžeto sandaros įstatymo 5 straipsnio 1 dalies 1 punktu, Lietuvos Respublikos valstybės biudžeto ir savivaldybių biudžetų sudarymo ir vykdymo taisyklių, patvirtintų Lietuvos Respublikos Vyriausybės 2001 m. gegužės 14 d. nutarimu Nr. 543 „Dėl Lietuvos Respublikos valstybės biudžeto ir savivaldybių biudžetų sudarymo ir vykdymo taisyklių patvirtinimo“, 61 punktu ir siekdamas įgyvendinti Valstybinės švietimo 2013–2022 metų strategijos, patvirtintos Lietuvos Respublikos Seimo 2013 m. gruodžio 23 d. nutarimu Nr. XII-745, 13.3 papunktį ir Lietuvos Respublikos švietimo, mokslo ir sporto ministerijos 2020–2022 metų strateginio veiklos plano, patvirtinto Lietuvos Respublikos švietimo, mokslo ir sporto ministro 2020 m. vasario 6 d. įsakymu Nr. V-163 „Dėl Lietuvos Respublikos švietimo, mokslo ir sporto ministerijos 2020–2022 metų strateginio veiklos plano patvirtinimo“, 11.01.03.04.01 priemonę: 
1. T v i r t i n u pridedamus: 
1.1. Vaikų vasaros stovyklų ir kitų neformaliojo vaikų švietimo veiklų finansavimo tvarkos aprašą; 
1.2. Lėšų vaikų vasaros stovykloms ir kitoms neformaliojo vaikų švietimo veikloms finansuoti 2020 metais paskirstymą pagal savivaldybes.
2. S k i r i u  2020 metais iš Lietuvos Respublikos švietimo, mokslo ir sporto ministerijos asignavimų savivaldybėms 2 500 000 (du milijonus penkis šimtus tūkstančių eurų) vaikų vasaros stovykloms ir kitoms neformaliojo vaikų švietimo veikloms finansuoti. 


Švietimo, mokslo ir sporto ministras			            Algirdas Monkevičius

PATVIRTINTA
Lietuvos Respublikos švietimo, mokslo ir sporto ministro
2020 m.                    d. įsakymu Nr. 


VAIKŲ VASAROS STOVYKLŲ IR KITŲ NEFORMALIOJO VAIKŲ ŠVIETIMO VEIKLŲ FINANSAVIMO TVARKOS APRAŠAS


I SKYRIUS
BEDROSIOS NUOSTATOS

1. Vaikų vasaros stovyklų ir kitų neformaliojo vaikų švietimo veiklų finansavimo tvarkos aprašo (toliau – Aprašas) paskirtis – nustatyti lėšų, skirtų vaikų vasaros stovykloms, kuriose vasaros atostogų metu organizuojama neformaliojo vaikų švietimo veikla, vykdoma kartu su maitinimo ir (arba) apgyvendinimo paslaugomis, taip pat kitoms neformaliojo vaikų švietimo veikloms (neformaliojo vaikų švietimo projektams, edukacinėms veikloms ir kitiems ugdomojo pobūdžio renginiams) (toliau – Stovyklos ir kitos NVŠ veiklos) paskirstymo savivaldybėms, naudojimo ir atsiskaitymo už lėšų naudojimą tvarką. 
2. Apraše vartojamos sąvokos suprantamos taip, kaip jos apibrėžtos Lietuvos Respublikos švietimo įstatyme, Lietuvos Respublikos biudžeto sandaros įstatyme ir kituose teisės aktuose. 


II SKYRIUS
LĖŠŲ PASKIRSTYMAS SAVIVALDYBĖMS

3. Sprendimą dėl lėšų skyrimo Stovykloms ir kitoms NVŠ veikloms priima švietimo, mokslo ir sporto ministras, atsižvelgdamas į iš valstybės biudžeto skirtus asignavimus. Lėšų, skirtų Stovykloms ir kitoms NVŠ veikloms paskirstymą savivaldybėms švietimo, mokslo ir sporto ministras tvirtina, atsižvelgdamas į mokinių, besimokančių pagal bendrojo ugdymo programas einamųjų mokslo metų rugsėjo 1 dieną, skaičių savivaldybėse. 
4. Lėšos Stovykloms ir kitoms NVŠ veikloms finansuoti savivaldybėms skiriamos iš Lietuvos Respublikos švietimo, mokslo ir sporto ministerijos asignavimų einamiesiems metams pagal Lėšų naudojimo sutartis, kurios sudaromos vadovaujantis Lietuvos Respublikos valstybės biudžeto ir savivaldybių biudžetų sudarymo ir vykdymo taisyklių, patvirtintų Lietuvos Respublikos Vyriausybės 2001 m. gegužės 14 d. nutarimu Nr. 543 „Dėl Lietuvos Respublikos valstybės biudžeto ir savivaldybių biudžetų sudarymo ir vykdymo taisyklių patvirtinimo“, 61 punktu ir Švietimo, mokslo ir sporto ministerijos lėšų planavimo ir naudojimo taisyklėmis, patvirtintomis Lietuvos Respublikos švietimo, mokslo ir sporto ministro 2019 m. sausio 28 d. įsakymu Nr. V-75 „Dėl Švietimo, mokslo ir sporto ministerijos lėšų planavimo ir naudojimo taisyklių patvirtinimo“. Lėšų naudojimo sutartys su savivaldybėmis (toliau – Lėšų naudojimo sutartys) rengiamos pagal Pavyzdinę Lėšų naudojimo sutarties formą, patvirtintą Lietuvos Respublikos švietimo, mokslo ir sporto ministro 2019 m. sausio 28 d. įsakymu Nr. V-75 „Dėl Švietimo, mokslo ir sporto ministerijos lėšų planavimo ir naudojimo taisyklių patvirtinimo“.
5. Lėšų naudojimo sutartis pasirašo švietimo, mokslo ir sporto ministras arba jo įgaliotas asmuo.
6. Savivaldybių, kurios atsisako pasirašyti Lėšų naudojimo sutartis, skirtos lėšos kitoms savivaldybėms neperskirstomos. 
7. Švietimo, mokslo ir sporto ministerijos Buhalterinės apskaitos skyrius per 10 darbo dienų nuo Lėšų naudojimo sutarties įregistravimo Švietimo, mokslo ir sporto ministerijoje datos perveda lėšas savivaldybėms. 
8. Savivaldybės gautas lėšas paskirsto Stovykloms ir kitoms NVŠ veikloms finansuoti savivaldybių nustatyta tvarka, užtikrindamos lygias galimybes lėšas gauti visiems švietimo teikėjams, turintiems teisę vykdyti NVŠ veiklas, nepriklausomai nuo jų teisinio statuso ir savininko teises ir pareigas įgyvendinančios institucijos.
9. Skirstant lėšas savivaldybėms rekomenduojama prioritetą skirti vaikų vasaros stovykloms ir kitoms NVŠ veikloms, vykdomoms vasaros metu, finansuoti, mokiniams, turintiems didelių ir labai didelių specialiųjų ugdymosi poreikių dėl negalios, gaunantiems socialinę paramą, taip pat švietimo teikėjams, kurių savininko teises ir pareigas įgyvendina ne savivaldybė arba valstybė.


III SKYRIUS
LĖŠŲ NAUDOJIMAS IR ATSISKAITYMAS

10. Stovyklos ir kitos NVŠ veiklos gali būti finansuojamos, jeigu atitinka šiuos vertinimo kriterijus: 
10.1. skirtos mokiniams, besimokantiems pagal pradinio, pagrindinio ir vidurinio ugdymo programas;
10.2. užtikrinama dalyvių sveikata ir saugumas, atsižvelgiant į Lietuvos Respublikos Vyriausybės 2020 m. kovo 14 d. nutarimo Nr. 207 „Dėl Karantino Lietuvos Respublikos teritorijoje paskelbimo“ nuostatas, Lietuvos Respublikos sveikatos apsaugos ministro – valstybės lygio ekstremaliosios situacijos operacijų vadovo 2020 m. gegužes 14 d. sprendimą Nr. V-1162 „Dėl Neformaliojo vaikų švietimo organizavimo būtinų sąlygų“ ir Sveikatos apsaugos ministerijos 2020 m. gegužės 18 d. rekomendacijas „Dėl vaikų poilsio stovyklų edukacinių programų organizavimo karantino metu“;
10.3. neformaliojo vaikų švietimo veiklas vykdo asmenys, turintys teisę dirbti mokytoju, pagal Lietuvos Respublikos švietimo įstatymo 48 straipsnį.
11. Aprašo 4 punkte nurodytos lėšos gali būti naudojamos toliau išvardytoms išlaidoms, susijusioms su Aprašo 10.1 papunktyje nurodytų mokinių dalyvavimu Stovyklose ir kitose NVŠ veiklose, finansuoti ir kompensuoti:
11.1. fizinių asmenų, dalyvaujančių įgyvendinant Stovyklų ir kitas NVŠ veiklas, darbo užmokesčiui ir su juo susijusiais privalomais mokėti mokesčiais;
11.2. mokinių dalyvavimo vaikų vasaros stovyklose išlaidoms finansuoti; 
11.3. maitinimo, nakvynės išlaidoms;
11.4. transporto išlaidoms, kurui;
11.5. patalpų, tiesiogiai naudojamų Stovykloms ir kitoms NVŠ veikloms vykdyti, nuomos ir komunalinėms, aplinkos ir kitoms išlaidoms veiklų įgyvendinimo laikotarpiu;
11.6. išlaidoms, kurios reikalingos Stovykloms ir kitoms NVŠ veikloms vykdyti, prekėms ir paslaugoms įsigyti ar nuomoti. 
12. Aprašo 4 punkte nurodytos lėšos negali būti naudojamos:
12.1. rekonstrukcijos, remonto, statybos išlaidoms padengti ir ilgalaikiam turtui įsigyti;
12.2. įsiskolinimams padengti;
12.3. išlaidoms, susijusioms su lizingo, išperkamosios nuomos sutartimis;
12.4. išlaidoms, skirtoms savivaldybės ir (arba) valstybės finansuojamų neformaliojo vaikų švietimo programoms, įskaitant ir formalųjį švietimą papildančio ugdymo programas, įgyvendinti;
12.5. išlaidoms, kurios finansuotos iš kitų Lietuvos Respublikos valstybės biudžeto ar savivaldybių biudžetų lėšų, įskaitant Europos Sąjungos finansinės paramos ir kitos gaunamos finansinės paramos bei bendrojo finansavimo lėšas.
13. Savivaldybės naudoja Aprašo 4 punkte nurodytas lėšas iki einamųjų biudžetinių metų pabaigos, laikydamosi galiojančių Lietuvos Respublikos įstatymų ir kitų teisės aktų, užtikina lėšų naudojimo teisėtumą, ekonomiškumą, efektyvumą ir rezultatyvumą.
14. Savivaldybės lėšas apskaito kaip valstybės biudžeto lėšas teisės aktų nustatyta tvarka.
15. Savivaldybės, atsiskaitydamos už skirtas lėšas:
15.1. Ministerijos Buhalterinės apskaitos skyriui už kiekvieną ketvirtį (kurį vykdomas pavedimas) ne vėliau kaip iki kito ketvirčio pirmo mėnesio 10 dienos pateikia:
15.1.1. lėšų panaudojimo ataskaitą, parengtą pagal Pavyzdinę lėšų panaudojimo ataskaitos formą, patvirtintą Lietuvos Respublikos švietimo, mokslo ir sporto ministro 2019 m. sausio 28 d. įsakymu Nr. V-75 „Dėl Švietimo, mokslo ir sporto ministerijos lėšų planavimo ir naudojimo taisyklių patvirtinimo“. Lėšų panaudojimo ataskaitoje nurodytų išlaidas pateisinančių dokumentų datos turi atitikti Lėšų naudojimo sutartyje nurodytą pavedimo vykdymo laikotarpį;
15.1.2. banko išrašą apie lėšų likutį sąskaitoje arba laisvos formos pažymą apie pavedimui vykdyti skirtų lėšų likutį sąskaitoje (jeigu toje pačioje sąskaitoje yra kelių pavedimų lėšos);
15.2. Ministerijos Mokymosi visą gyvenimą departamento Neformalaus švietimo skyriui iki einamųjų biudžetinių metų gruodžio 31 d. pateikia pavedimo įvykdymo ataskaitą, parengtą pagal Pavyzdinę pavedimo įvykdymo ataskaitos formą, patvirtintą Lietuvos Respublikos švietimo, mokslo ir sporto ministro 2019 m. sausio 28 d. įsakymu Nr. V-75 „Dėl Švietimo, mokslo ir sporto ministerijos lėšų planavimo ir naudojimo taisyklių patvirtinimo“, nurodant Lėšų naudojimo sutartyje prašomus rezultatus;
15.3. nepanaudotų lėšų likutį grąžina į Ministerijos sąskaitą, nurodytą Lėšų naudojimo sutartyje iki einamųjų biudžetinių metų gruodžio 15 d. ir per 3 darbo dienas raštu informuoja apie tai Švietimo, mokslo ir sporto ministerijos Ekonomikos departamento Švietimo ekonomikos skyrių (turi būti nurodoma nepanaudotų lėšų suma).


IV SKYRIUS
BAIGIAMOSIOS NUOSTATOS

16. Savivaldybių ataskaitų, pateiktų pagal 15.2 papunktį, informacija gali būti viešinama teisės aktų nustatyta tvarka. 
17. Skundai dėl Aprašo įgyvendinimo nagrinėjami teisės aktų nustatyta tvarka.












PATVIRTINTA
Lietuvos Respublikos švietimo, mokslo ir sporto ministro 2020 m.                    d. įsakymu Nr. V-


LĖŠŲ VAIKŲ VASAROS STOVYKLOMS IR KITOMS NEFORMALIOJO VAIKŲ ŠVIETIMO VEIKLOMS FINANSUOTI 2020 METAIS PASKIRSTYMAS PAGAL SAVIVALDYBES

	Eil. Nr.
	Savivaldybė
	Lėšos, tūkst. Eur

	1.
	Akmenės r. sav.
	19,4

	2.
	Alytaus m. sav.
	54,7

	3.
	Alytaus r. sav.
	11,0

	4.
	Anykščių r. sav.
	15,5

	5.
	Birštono sav.
	4,2

	6.
	Biržų r. sav.
	17,2

	7.
	Druskininkų sav.
	16,5

	8.
	Elektrėnų sav.
	20,6

	9.
	Ignalinos r. sav.
	9,3

	10.
	Jonavos r. sav.
	38,6

	11.
	Joniškio r. sav.
	16,7

	12.
	Jurbarko r. sav.
	21,4

	13.
	Kaišiadorių r. sav.
	26,5

	14.
	Kalvarijos sav.
	8,9

	15.
	Kauno m. sav.
	272,5

	16.
	Kauno r. sav.
	74,8

	17.
	Kazlų Rūdos sav.
	10,0

	18.
	Kėdainių r. sav.
	41,7

	19.
	Kelmės r. sav.
	20,9

	20.
	Klaipėdos m. sav.
	156,8

	21.
	Klaipėdos r. sav.
	39,3

	22.
	Kretingos r. sav.
	36,5

	23.
	Kupiškio r. sav.
	12,8

	24.
	Lazdijų r. sav.
	15,0

	25.
	Marijampolės sav.
	53,1

	26.
	Mažeikių r. sav.
	49,8

	27.
	Molėtų r. sav.
	12,5

	28.
	Neringos sav.
	1,1

	29.
	Pagėgių sav.
	6,3

	30.
	Pakruojo r. sav.
	14,2

	31.
	Palangos m. sav.
	15,4

	32.
	Panevėžio m. sav.
	83,2

	33.
	Panevėžio r. sav.
	22,8

	34.
	Pasvalio r. sav.
	20,2

	35.
	Plungės r. sav.
	30,9

	36.
	Prienų r. sav.
	19,8

	37.
	Radviliškio r. sav.
	30,5

	38.
	Raseinių r. sav.
	26,3

	39.
	Rietavo sav.
	6,5

	40.
	Rokiškio r. sav.
	23,0

	41.
	Šakių r. sav.
	23,5

	42.
	Šalčininkų r. sav.
	23,7

	43.
	Šiaulių m. sav.
	103,0

	44.
	Šiaulių r. sav.
	25,7

	45.
	Šilalės r. sav.
	21,7

	46.
	Šilutės r. sav.
	35,3

	47.
	Širvintų r. sav.
	12,0

	48.
	Skuodo r. sav.
	12,6

	49.
	Švenčionių r. sav.
	18,6

	50.
	Tauragės r. sav.
	33,3

	51.
	Telšių r. sav.
	35,8

	52.
	Trakų r. sav.
	28,2

	53.
	Ukmergės r. sav.
	27,7

	54.
	Utenos r. sav.
	29,3

	55.
	Varėnos r. sav.
	14,9

	56.
	Vilkaviškio r. sav.
	33,5

	57.
	Vilniaus m. sav.
	554,6

	58.
	Vilniaus r. sav.
	65,2

	59.
	Visagino sav.
	14,5

	60.
	Zarasų r. sav.
	10,5

	 
	                               Iš viso
	2 500,0

